als_Latn dik_Latn sag_Latn
Sinopsi
Editi është një bionde e bukur angleze, mjaft e edukuar, vajza e vetme e një llogaritari të klasës së mesme, e punësuar në një agjenci pronash, por e palumtur me jetën që bën.
Ajo mendon se e ardhmja e saj është të gjejë një burrë të pasur për t¿u martuar. Por, a është jeta mes aristokratëve ashtu siç e kishte menduar?
Editi gjen një burrë të pasur, kontin Çarls, trashëgimtar i një markezeje. E lumtur që më në fund do të bënte një jetë luksi dhe do t’i përkiste shoqërisë së lartë angleze, martohet me Çarlsin, por pas pak muajsh martesë, ajo ndihet shumë e zhgënjyer.
I shoqi i duket jo si një kont tërheqës, por si një budalla i mërzitshëm, mendjeshkurtër dhe pa imagjinatë. Miqtë e tij janë të mërzitshëm, mamaja e tij një grua mediokër dhe detyrat e saj si nusja e familjes, janë rite boshe pa fund.
Ndodh që Editi takon Sajmonin, një aktor shumë i pashëm, rreth të tridhjetave. Çfarë e shtyn atë të braktisë Çarlsin, sapo në jetën e saj shfaqet aktori i pashëm Sajmon? Të jetë vallë dashuria, dëshira epshndjellëse e munguar, shpërfillja ndaj asaj që tashmë Editi e ka arritur me lehtësi?!
Analiza psikologjike që autori u bën personazheve, na ndihmon të kuptojmë pse këto zgjedhje. Është një roman gazmor për aristokratët dhe ambiciozët, që duan të ngjitin shkallët e hierarkisë shoqërore.
Një endje e stisur me kujdes, një kënaqësi mëkatare së cilës nuk i shpëton asnjë prej nuancave përthithëse dhe harbuese të jetës angleze.
Një portretizim qëllimisht i djallëzuar i shoqërisë së lartë dhe i të gjithë atyre që përvëlohen nga dëshira për t’u pranuar në gjirin e kësaj shoqërie.
Ashtu si çdo satirë e mirë, “Snobët” është tejet argëtues, edhe pse thellë fsheh vuajtjet e pamëshirshme të së vërtetës. Duke u treguar mjaft i kujdesshëm ndaj detajeve, Fellowes ka qëndisur një satirë idhnake dhe shijehollë¿
MENDIME KRITIKE MBI LIBRIN
Edhe kur Fellowes tallet me pasanikët e tij, këtë e bën më tepër me dëshirën e një miku që do t¿i korrigjojë, se sa me keqdashje¿ Fellowes përdor fshesën e lehtë të satirës për ta ndihmuar secilin prej nesh të dallojë snobizmin që fsheh përbrenda, pa na e marrë frymën me çikërrima moraliste.
Daily Telegraph
Një roman provokues, gudulisës dhe joshës. Me fragmente të jashtëzakonshme, që mbahen fort pas njëri-tjetrit. Julian Fellowes e tregon rrëfenjën e tij moraliste e anakronike me kaq mprehtësi, gjallëri, elegancë dhe schadenfreude, sa kurrë nuk e humbet vrullin e tij.
Spectator
Shumë prej vërejtjeve mbi natyrën e anglezëve janë mendjemprehta dhe kopukët nuk mund të përshkruheshin më mirë se kaq.
New Statesman
Detaje rreth librit
Formati :
Print
ISBN:
978-99956-23-15-9
Faqe :
411
Shtepia Botuese :
Botimet Max
Ky liber shitet ne 2 formate:
Liber : $12.00
eBook : $10.00
Snobët
Julian Fellowes
Kategoria:
spa_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans als_Latn ron_Latn als_Latn eng_Latn als_Latn lij_Latn eng_Latn por_Latn unk als_Latn unk als_Latn als_Latn als_Latn lmo_Latn zho_Hans als_Latn eng_Latn pol_Latn